Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 175/12/6603	Brezno, 7.8.2012
EEČ : 2-46-66-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Brezno
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od 01.04.2010 do 30.04.2010, od 06.08.2010 do 16.09.2010, od 01.01.2011 do 31.01.2011, od 01.07.2011 do 30.09.2011 si pravidelne neplnil povinnosť určenú rozsudkom Okresného súdu v Brezne pod č. k. 5C 174/2006-93 zo dňa 30.11.2007, právoplatným dňa 04.01.2008, na základe ktorého bol zaviazaný prispievať na výživu svojej dcéry XXXXX, nar. XXXXX sumou vo výške 49,79 € mesačne vždy do 15-teho dňa v mesiaci vopred k rukám matky XXXXX, trvale bytom XXXXX, čím na výživnom nezaplatil sumu vo výške 369,54 €, ktorú však do dňa 13.07.2012 vrátane postupne uhradil, čím uhradil výživné až do mesiaca júl 2012 vrátane, 

lebo zanikla trestnosť činu
Odôvodnenie:
Poverený príslušník OO PZ v Brezne v konaní vedenom pod č. ORP-217/BR-BR-2012 stíha XXXXX pre prečin zanedbania povinnej výživy podľa § 207 ods. 1 Tr. zák., ktorého sa mal dopustiť na tom skutkovom základe, ako je uvedené vo výrokovej časti tohto uznesenia.

Obvinený XXXXX sa v prípravnom konaní po zákonnom poučení ku skutku, ktorý sa mu kládol za vinu, priznal, pričom uviedol, že výživné na dcéru XXXXX v rokoch 2010-2012 neplatil pravidelne, nakoľko sa mohlo stať, že pre pracovnú zaneprázdnenosť zabudol zaplatiť. Po výzve zaplatil dlžné výživné dňa 21.03.2012 za mesiace január až marec 2012 v sume po 150 €, pričom bývalej manželke prišlo na účet len 75 €, nakoľko bola stiahnutá exekúcia vo výške 75 €, ktorú mala jeho manželka, dňa 09.04.2012 uhradil výživné za mesiac apríl 2012 vo výške 50 €, dňa 07.05.2012 uhradil výživné vo výške 300 €, dňa 27.05.2012 uhradil sumu vo výške 50 € za mesiac máj 2012, dňa 13.07.2012 uhradil sumu vo výške 100 €, čo predstavovalo výživné za mesiace jún a júl 2012. Svojej dcére kupuje darčeky, berie si ju pravidelne tak, ako je to uvedené v rozsudku, niekedy aj častejšie. So svojou dcérou má veľmi dobrý vzťah, rozumejú si a majú spoločné záujmy. 

V priebehu skráteného vyšetrovania bola k veci vypočutá poškodená XXXXX, ktorá uviedla, že jej bývalý manžel - obvinený XXXXX si neplnil vyživovaciu povinnosť voči dcére XXXXX. Dňa 08.02.2010 je uhradil sumu vo výške 99,58 €, dňa 20.03.2010 uhradil sumu vo výške 50 €, dňa 22.05.2010 uhradil sumu vo výške 50 €, dňa 06.08.2010 uhradil sumu vo výške 100 €, dňa 16.09.2010 uhradil sumu vo výške 50 €, dňa 06.11.2010 uhradil sumu vo výške 100 €, dňa 16.12.2010 uhradil sumu vo výške 50 €, čím mu za rok 2010 vznikol dlh na výživnom vo výške 97,90 €. Dňa 10.02.2011 uhradil sumu vo výške 50 €, dňa 08.042011 uhradil sumu vo výške 50 €, dňa 12.04.2011 uhradil sumu vo výške 50 €. dňa 29.06.2011 uhradil sumu vo výške 100 €, dňa 10.10.2011 uhradil sumu vo výške 50 €, dňa 15.11.2011 uhradil sumu vo výške 50 €, dňa 09.12.2011 uhradil sumu vo výške 50 €, čím mu za rok 2011 vznikol dlh na výživnom vo výške 197,48 €. Dňa 21.03.2012 uhradil sumu vo výške 150 € za mesiace január až marec, pričom exekútor stiahol sumu vo výške 75 € a dňa 09.04.2012 uhradil sumu vo výške 50 €, teda za rok 2012 jej nezaplatil sumu na výživnom vo výške 74,16 €. V období od 01.01.2010 do 30.04.2012 mu vznikol dlh na výživnom vo výške 369,54 €. Svojej dcére nekupuje žiadne darčeky. V zápisnici o výsluchu svedka-poškdeného dňa 30.07.2012 uviedla, že obv. XXXXX vyrovnal celý dlh, pričom dňa 20.03.2012 bola stiahnutá exekúcia vo výške 75 €, kde tento dlh uznáva a týmto považuje dlžné výživné za vyrovnané.
 
Do vyšetrovacieho spisu bol zabezpečený doklad o tom, že si obv. XXXXX uhradil nezaplatené výživné v plnej výške až do mesiaca júl 2012 vrátane. 

Ďalej boli do vyšetrovacieho spisu zabezpečené ďalšie listinné dôkazy, a to rozsudok Okresného súdu v Brezne sp. zn. 5C 174/2006, ako aj ďalšie doklady z Úradu práce, sociálnych vecí a rodiny v Brezne, z ktorých vyplýva, že XXXXX v dobe od 01.04.2010 nepoberal dávku v hmotnej núdzi, správa zo sociálnej poisťovne o tom, že bol v uvedenom období vedený v evidencii uchádzačov o zamestnanie, správa z ODI OR PZ v Brezne o tom, že je vlastníkom motorových vozidiel, správu Správy katastra XXXXX, že je vlastníkom nehnuteľností, a správu zo živnostenského registra o tom, že od 20.03.2007 vystupuje pod obchodným menom XXXXX-XXXXX s miestom podnikania v Brezne.

Podľa § 86 písm. a/ Tr. zák. trestnosť trestného činu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k tomu, že zo strany obvineného XXXXX došlo k splneniu podmienok v zmysle § 86 písm. a/ Tr. zák., bolo potrebné rozhodnúť tak, ako je uvedené vo výrokovej časti tohto uznesenia
Poučenie:
Proti tomuto uzneseniu je prípustná sťažnosť, ktorú môže podať obvinený alebo poškodený v lehote do troch dní odo dňa jeho doručenia orgánu, ktorý ho vydal. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

JUDr. Janka Kupcová
prokurátorka